Oranosy (planeta)

I Oranosy (marika: 16px|⛢) dia fajiry na planeta fahafiton' ny Masoandro. Fahatelo amin' ny hangeza ary fahefatra amin' ny lanja izy. I Oranosy no fajiry voalohany hita tamin' ny andro môderna. Na dia hita maso ohatra ny fajiry dimy tsotra aza izy, ny tondro ara-pajiriny dia tsy fantatra tsara noho izy zara fa manjelatra (hazavana anelanelan' ny 5,3 sy 5,7 na manodidin' ny 6). Nilaza ny fahitany i William Herschel tamin' ny 13 Marsa 1781. I Oranosy no fajiry hita voalohany tamin' ny teleskôpy.

Avy amin' ny anarana grikan' ny andriamanitry ny lanitra Oranôsy (Οὐρανός / Ouranos) ny anarany, rain' i Krônôsy (na Satiorna) ary dadaben' i Zeosy (na Jopitera).

I Oranosy sy i Neptiona dia fajiry manana laha-tombo samihafa amin' ny fajiribe tahaka an' i Jopitera sy i Satiorna. Sokajîn' ny astrônôma anaty sokajy manokana izy: fajiry mivaingana (planetan-dranomandry), na zana-pajiribe (sous-géantes). Ny atmôsferan' i Oranosy, na dia misy hidirôzenina sy heliôma aza, dia misy ranomandry, amôniaka, metanina, ary hidirôkarbiora. Amin' ny fajiry rehetra an' ny Masoandro, i Oranosy no manana soson-drivotra mangatsiaka indrindra, ny hatsiaka farany ambany indrindra dia 49 K (-224 °C), any amin' ny trôpôpaozy (haambo 56 km sy 0,1 bar). Manana rafi-drahona larolaro izy: misy rano ny rahona any amin' ny sosona ambany, ary misy metanina any amin' ny sosona ambony.

 Jereo koa 

 Oranôsy (andriamanitra grika)
 Oranosy (andriamanitra rômana)

 Rohy ivelany 
 Miteny frantsay 

  Caractéristiques d'Uranus sur le site de l'IMCCE
  Le Système Solaire - Uranus 
  Uranus - pioneer-astro

Sokajy:Fajiry